புள்ளிவிவரம் என்பர் குறிப்பிடுவதுண்டு..	உயிரியல் மாணவர்களுக்கு மட்டுமல்லாமல் அனைத்து அறிவியல் மாணவர்களுக்கும் புள்ளியியல் ஓர் அடிப்படை தேவையாகும். ஓர் உயிரியலாளர் தான் பார்த்ததை அல்லது கண்டுபிடித்ததை எண்ணிக்கை அடிப்படையில் சொல்லி விளக்க முடியாவிட்டால், அவரது கண்டறிவும், கண்டுபிடிப்பும், கணிப்பும் திருப்திகரமானதாக இருக்க வாய்ப்பில்லை. மேலும், குறைந்தபட்ச புள்ளியியல் அறிவு இல்லாமல் உயிரில் மாணவர்களால் ஆராய்சிகளில் பங்கேற்கவோ, விஞ்ஞான சஞ்சிகைகளின் கட்டுரைகளை சரியாகப் புரிந்துகொள்வதோ மிகக்கடினம்.    .	இக்கட்டுரையின் நோக்கம் அனைத்து உயிரியல் (தாவரவியல், விலங்கியல், நுண்ணுயிரியல், உயிர்வேதியியல், உயிர்த்தொழில்நுட்பவியல், வேளாண்மையியல், கால்நடைவளவியல், மருத்துவவியல், இன்ன பிற)  மாணவர்களும் (இளங்கலை, முதுகலை, ஆராய்ச்சி) பயன்பெற புள்ளியியல் அடிப்படை கோட்பாடுகளை எளிய தமிழில் விளக்குவதாகும்..2. தொகையும் மாதிரியும் (Population and Sample).2.1 தகவல் (data, தரவு, தரவுகள், விவரம், தகவல் கூறுகள்) என்பது நிகழ்வு செய்திகளின் (events) தொகுப்பு. அது ஒரு தொகையிலிருந்து (population) சேகரிக்கப்படுகிறது. இங்கு, தொகை என்பது மக்கள் அல்லது விலங்குகள் தொகையை குறிப்பிடாது. அது, புள்ளிவிவரத் தொகையாகும் (statistical population). .	தொகை வரையறை: எந்த நிகழ்வைப்பற்றி ஆராய்ந்து அறிந்துகொள்ளப் போகிறோமோ அந்நிகழ்வின் ஒவ்வொரு கண்டறிவின் (individual observation) மொத்த தொகுப்பே தொகையாகும். அந்நிகழ்வு, உலகத்தின் எப்பகுதியிலும் எந்நேரத்திலும் நிகழ்ந்திருக்கலாம். அல்லது, குறிப்பிட்ட வரையறுக்கப்பட்ட  எல்லைக்குள்ளும் நேரத்திற்குள்ளும் நிகழ்ந்திருக்கலாம்.